
[bookmark: TextBodyBegin]Европейският парламент,
–	като взе предвид искането за снемане на имунитета на Даниел Обайтек, получено с писмо от 21 юли 2025 г. от главния прокурор на Република Полша, с което се предава искане от Окръжната прокуратура на Варшава във връзка с наказателното производство срещу Даниел Обайтек, и обявено в Парламента на 8 септември 2025 г.,
–	като изслуша Даниел Обайтек на 12 февруари 2026 г. съгласно член 9, параграф 6 от своя Правилник за дейността,
–	като взе предвид членове 8 и 9 от Протокол № 7 за привилегиите и имунитетите на Европейския съюз, както и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
–	като взе предвид решенията на Съда на Европейския съюз от 21 октомври 2008 г., 19 март 2010 г., 6 септември 2011 г., 17 януари 2013 г. и 19 декември 2019 г.[footnoteRef:2], [2:  	Решение на Съда от 21 октомври 2008 г., Marra/De Gregorio и Clemente, C-200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C163/10, ECLI: EU:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23; решение на Съда от 19 декември 2019 г. Junqueras Vies C-502/19, ECLI:EU:C:2019:1115.] 

–	като взе предвид член 105, параграфи 2 и 5 от Конституцията на Република Полша,
–	като взе предвид член 5, параграф 2, член 6, параграф 1 и член 9 от своя Правилник за дейността,
–	като взе предвид доклада на комисията по правни въпроси (A10-0115/2026),
А.	като има предвид, че с писмо от 21 юли 2025 г. главният прокурор на Република Полша препрати искане от Окръжната прокуратура на Варшава за снемане на имунитета на Даниел Обайтек, член на Европейския парламент, избран в Полша,, във връзка с твърдения за извършено нарушение по член 233, параграф 1 от Наказателния кодекс на Полша, както и по член 49 във връзка с член 3 от Закона за печата от 26 януари 1984 г.;
Б.	като има предвид, че според искането за снемане на имунитет на 15 май 2024 г. Окръжната прокуратура на Варшава е започнала разследване за предполагаемо лъжесвидетелстване; като има предвид, че съгласно посоченото искане това предполагаемо лъжесвидетелстване е било извършено на 11 май 2023 г. от две лица, включително Даниел Обайтек в качеството му на свидетел и след като е бил уведомен за наказателната отговорност в случай на лъжесвидетелстване, в производството пред Окръжен съд за Варшава-Център във Варшава във връзка с гражданския иск, предявен от ищеца срещу ответника за престъпление, посочено в член 212, параграф 2 от полския Наказателен кодекс, относно клевета;
В.	като има предвид, че според искането Polski Koncern Naftowy ORLEN Spółka Akcyjna има договор за разпространение на седмичното списание „NIE“, публикувано от дружеството с ограничена отговорност URMA, във всички пунктове за продажба на бензиностанциите ORLEN; като има предвид, че на 10 март 2023 г. беше разпространен брой 10 на седмичното издание; като има предвид, че се твърди, че на 14 март 2023 г. във Варшава, в качеството си на председател на управителния съвет на Polski Koncern Naftowy ORLEN Spółka Akcyjna, Даниел Обайтек е поискал брой 10/2023 на седмичното списание „NIE“ спешно да бъде иззет от щандовете на всички търговски обекти, принадлежащи на Polski Koncern Naftowy ORLEN Spółka Akcyjna — поради факта, че на корицата на въпросния брой на седмичното списание фигурира изображение на папа Йоан Павел II, държащ разпятие с гола кукла вместо Исус, и поради съдържанието на списанието, в което се изразява отрицателно становище относно мерките, предприети от папа Йоан Павел II по въпроса за сексуалната експлоатация на малолетни и непълнолетни лица от членове на духовенството — и вече да не се предлага за продажба, като по този начин са били ограничени покупките на списанието, което Polski Koncern Naftowy ORLEN Spółka Akcyjna се е задължил да разпространява; като има предвид, че това представлява нарушение, попадащо в обхвата на член 49 във връзка с член 3 от Закона за печата от 26 януари 1984 г.;
Г.	като има предвид, че Даниел Обайтек е избран за член на Европейския парламент на изборите за Европейски парламент през юни 2024 г. и че следователно не е бил член на Европейския парламент по време на предполагаемите престъпления, нито по време на започването на съдебното производство за същите;
Д.	като има предвид, че предполагаемите престъпления и произтичащото от тях искане за снемане на имунитета на Даниел Обайтек не представляват и не са свързани с изразено от него мнение или подаден от него глас при изпълнението на неговите задължения по смисъла на член 8 от Протокол № 7 за привилегиите и имунитетите на Европейския съюз;
[bookmark: _Hlk228199609][bookmark: _Hlk228203653][bookmark: _Hlk228199538]Е.	като има предвид, че член 9, първа алинея, буква а) от Протокол № 7 за привилегиите и имунитетите на Европейския съюз предвижда, че по време на сесиите на Европейския парламент неговите членове притежават на територията на собствената си държава имунитетите, предоставяни на членовете на парламента на тяхната държава членка;
Ж.	като има предвид, че съгласно член 105, параграфи 2 и 5 от Конституцията на Полша от датата на обявяването на резултатите от изборите до датата на изтичане на неговия мандат член на парламента не може да бъде подвеждан под наказателна отговорност без съгласието на Сейма на Република Полша и не може да бъде задържан, нито арестуван без съгласието на Сейма, освен в случаите, когато е задържан в момента на извършване на престъпление и когато задържането му е необходимо за осигуряване на надлежния ход на производството;
З.	като има предвид, че в съответствие с член 5, параграф 2 от Правилника за дейността парламентарният имунитет не е лична привилегия на отделния член на ЕП, а представлява гаранция за независимостта на Парламента като цяло и на неговите членове;
И.	като има предвид, че целта на имунитета, предвиден в Протокол № 7 за привилегиите и имунитетите на Европейския съюз, е да защитава Парламента и неговите членове от съдебно преследване във връзка с дейности, които са извършвани при изпълнението на парламентарните задължения и които са неделими от тях;
[bookmark: _Hlk228203379][bookmark: _Hlk228185905]Й.	като има предвид, че в настоящия случай Европейският парламент не е открил доказателства за fumus persecutionis, т.е. факти, сочещи, че въпросното съдебно производство е било образувано с намерението да се навреди на политическата дейност на Даниел Обайтек в качеството му на член на Европейския парламент и следователно на независимостта на Парламента;
К.	като има предвид, от една страна, че Парламентът не може да се счита за съд, и от друга страна, че съответният член на ЕП не може да се счита в контекста на процедура за снемане на имунитет за „обвиняем“[footnoteRef:3]; [3:  	Решение на Общия съд от 30 април 2019 г., Briois/Парламент, T-214/18, ECLI:EU:T:2019:266.] 

1.	решава да снеме имунитета на Даниел Обайтек;
2.	възлага на своя председател незабавно да предаде настоящото решение и доклада на компетентната комисия на Европейския парламент на компетентния орган на Република Полша и на Даниел Обайтек. 

